Here is a page extracted from Wikipedia that may contain CSS, HTML, and a lot of unformatted text.

Title: Vesicula seminal
Content: As vesiculas seminals (tamién clamadas glandulas vesiculars, u glandulas seminals) son una parella de dos glandulas tubulars contorniadas que se troban dezaga d'a vuixiga urinaria de cualques mamifers masclos. Secretan liquido que compone en parti lo semen.

As vesiculas tienen un grandaria de 5 a 10 cm, 3 a 5 cm de diametro y se troban entre a vuixiga y lo recto. Tienen multiples evachinacions que contienen glandulas secretoras, que s'unen con os conductos deferents como conducto eyaculador. Reciben sangre de l'arteria vesiculodeferencial y drenan en as venas vesiculodeferencials. As glandulas son revestidas con celulas en forma de columna y cuboidals. As vesiculas son presents en muitos grupos de mamifers, pero no en marsupials, monotremas u carnivoros.

A inflamación d'as vesiculas seminals se diz vesiculitis seminal, a mayoría d'as vegadas se debe a una infección bacteriana como resultau d'una malautía de transmisión sexual u dimpués d'un procedimiento quirurchico. A vesiculitis seminal puede causar dolor en a parti inferior de l'abdomen, l'escroto, o pene u lo peritoneo, echaculación dolorosa y sangre en o semen. Gosa tractar-se con antibioticos, encara que puede requerir esguaz quirurchico en casos complicaus. Atras condicions pueden afectar as vesiculas, incluyidas as anomalías conchenitas, como a falla u a formación incompleta y, con poca frecuencia, os tumors.

Referencias 

Sistema reproductivo